《使辽作十四首 其十二》
宋代·刘跂

置酒穹庐晓，僧山合管弦。应缘地褊小，难遣舞回旋。

风急皮毛重，霜清湩酪膻。君看东向坐，贵重尽童颠。

作者简介：永静军东光人，字斯立，号学易先生。刘挚子。神宗元丰二年进士。官朝奉郎，哲宗绍圣间从父于新州谪所。徽宗立，诏返挚家属，跂诉文及甫之诬，及甫被贬。后遭党祸，编管寿春，为官拓落，政和末以寿终。有《学易集》。